དེ་རིང་འདིར་ཕེབས་པའི་འཐུས་མི་ཕལ་ཆེ་བ་བོད་ནས་གསར་དུ་ཕེབས་མཁན་གྱི་གྲས་དང༌།ཤེས་ཡོན་གྱི་འདབ་གཤོག་གཉིས་ལྡན།གནའ་སྔ་མོ་དང་དེང་སང་གི་འགྲོ་སྟངས་གཉིས་ཀ་ཤེས་མཁན་ཤ་སྟག་ཕེབས་ཐུབ་ཡོད་པར་མ་ཟད།བསམ་བློ་དང་ཤེས་ཡོན་གང་ཅིའི་ཐད་ནས་ཡར་རྒྱས་འགྲོ་དང་འགྲོ་བཞིན་པའི་གནས་སྟངས་གསལ་པོ་རེད།ལྷག་པར་དུ་མདོ་སྨད་པའི་མི་རབས་གསར་པ་ཁྱེད་ཚོ་ལ་གནའ་སྔ་མོའི་ལུང་པའི་ཞེན་ཁོག་རྙིང་པའི་རིགས་ཀྱི་ཤུགས་རྐྱེན་ངན་པའི་རིགས་འགོས་ཡོད་པ་མ་རེད་ལ།ཞེན་ཁོག་རྙིང་པ་དེའི་རིགས་ཀྱི་ཤུགས་རྐྱེན་ངན་པ་འགོ་དགོས་པའི་རྒྱུ་མཚན་མེད།ཤུགས་རྐྱེན་ངན་པ་དེའི་རིགས་བགོས་པས་སྤྱི་སྒེར་སུ་ལའང་ཕན་ཐོགས་མེད།